Boeing 737 MAX

Boeing 737 MAX – siaurafiuzeliažis, dvimotoris „Boeing“ komercinis reaktyvinis lėktuvas. Šis naujas lėktuvo tipas yra patobulintas Boeing 737 šeimos variantas. Pagrindiniai patobulinimai: efektyvesni LEAP-1B varikliai, pakeisti sparnų galai ir pakeistas lėktuvo korpusas.

Pirmasis 737 MAX skrydis įvyko 2016 m. sausio 29 d., o pirmieji pristatymai Įvykiai buvo numatomi 2017 m. – praėjus 50 metų po pirmojo Boeing 737 skrydžio. 2014 m. vasarį buvo užsakyti 1807 737 MAX lėktuvai.737 Model Summary  Pačios pirmosios 2011 m. 200 šių lėktuvų užsakė JAV avialinijos „Southwest Airlines“. 

FAA sertifikatą lėktuvas gavo 2017 m. kovo 9 d., o 2017 m. gegužės 16 d. Malindo Air avialinijoms buvo perduotas pirmasis MAX 8 lėktuvas.Boeing delivers first 737 Max Pirmąjį komercinį skrydį šis lėktuvas įvykdė 2017 m. gegužės 22 d.Malindo operates world's first 737 Max flight

 Skrydžių sustabdymas 2019–2020 m. 
2018-2019 metais įvyko 2 šio lėktuvo avarijos, per kurias žuvo visi lėktuve buvę keleiviai ir įgula. Šias katastrofas patyrė „Lion Air“ ir „Ethiopian Airlines“ orlaiviai. Po paskutinės avarijos, kuri įvyko 2019 m. kovo 10 d., „Boeing“ akcijų vertė krito, o praėjus dviem dienoms nuo katastrofos, 737 MAX lėktuvų skrydžius uždraudė beveik visas pasaulis (išskyrus JAV ir Kanadą). 

2019 m. kovo 13 d. visų šių modelių lėktuvų skrydžiai buvo sustabdyti ir JAV.Boeing Planes Are Grounded in U.S. After Days of Pressure Tą pačią dieną „Boeing“, reaguodama į susidariusią situaciją, paskelbė rekomenduojanti JAV Federalinei aviacijos administracijai laikinai sustabdyti visų šių orlaivių skrydžius. Šių orlaivių pasaulyje tuo metu buvo 380.In Consultation with the FAA, NTSB and its Customers, Boeing Supports Action to Temporarily Ground 737 MAX Operations Kitą dieną kompanija pranešė laikinai sustabdanti naujų orlaivių tiekimą naujiems klientams.Boeing prepares for MAX 737 jets sitting outside factory as deliveries halted

Gruodžio 16 d. Federalinė aviacijos administracija paskelbė, kad šių orlaivių skrydžiai nebus atnaujinti iki 2020 metų, o „Boeing“ paskelbė nuo 2020 m. sausio sustabdanti naujų 737 MAX lėktuvų gamybą.Boeing Statement Regarding 737 MAX Production 2020 m. gegužę kompanija atnaujino šių orlaivių gamybą sumažintu režimu.Boeing restarts 737 Max production

Nuo 2020 m. birželio 29 iki liepos 1 d. Federalinės aviacijos administracijos ir „Boeing“ atstovai atliko kelis bandomuosius skrydžius siekiant ateityje atnaujinti 737 MAX lėktuvų naudojimą.FAA Updates on Boeing 737 MAX

2020 m. rugpjūčio 19 d. „Boeing“ paskelbė gavusi pirmą 2020 metais 737 MAX užsakymą. Lenkijos aviakompanija „Enter Air“ užsakė 4 naujus 737 MAX lėktuvus.Boeing publicises new name for 737 Max planes after crashes

2020 m. rugsėjo 30 d. bandomąjį 737 MAX skrydį atliko Federalinės aviacijos administracijos vadovas Stephen Dickson ir teigiamai atsiliepė apie orlaivio pakeitimus.FAA’s Dickson flies Max, declares ‘I like what I saw’

2020 m. lapkričio 18 d. Federalinės aviacijos administracija suteikė leidimą grąžinti šiuos orlaivius skrydžiams JAV, kai tik bus atlikti būtini techniniai pakeitimai.Boeing 737 MAX can return to the skies, FAA says Po savaitės leidimus suteikė Europos aviacijos saugumo agentūra.European regulator moves to clear Boeing 737 MAX for flight, but insists on more improvements later

2020 m. gruodžio 9 d. pirmoji kompanija pasaulyje, atnaujinusi šių orlaivių naudojimą, tapo brazilų „Gol Transportes Aéreos“.Boeing 737 Max: Brazilian airline resumes passenger flights

2021 m. sausio 7 d. kompanija pritarė Jungtinių Valstijų teisingumo departamento sprendimui sumokėti 2,5 milijardo dolerių baudą už sukčiavimą sertifikuojant Boeing 737 MAX orlaivį.Boeing Charged with 737 Max Fraud Conspiracy and Agrees to Pay over $2.5 Billion

 Variantai 
 737 MAX 7 – pakeis 737–700 ir 737-700ER
 737 MAX 8 – pakeis 737–800
 737 MAX 9 – pakeis 737-900ER
 737 MAX 10

 Specifikacija 
+Boeing 737 MAX 737 MAX 7 737 MAX 8 / MAX 200 737 MAX 9 737 MAX 10 Vietų skaičius 2 klasių: 138-153; maks. 172  2 klasių: 162-178; maks. 210  2 klasių: 178-193; maks. 220  2 klasių: 188-204; maks. 230 Ilgis116 pėdų 8 coliai (35,56 m)  129 pėdos 8 coliai (39,52 m)  138 pėdos 4 coliai (42,16 m)  143 pėdos 8 coliai (43,8 m) Sparnų mojis 117 pėdų 10 colių (35,92 m) Aukštis 40 pėdų 4 coliai (12,3 m)  Kreiserinis greitis 0,79 Macho (521 mph, 839 km/h)  Didžiausias kilimo svoris 177000 svarų (80286 kg)  181200 svarų (82191 kg)  194700 svarų (88314 kg) 197900 svarų (89765 kg)  Skrydžio nuotolis 3850 jūrmylių (7130 km)  3550 jūrmylių (6570 km)  3550 jūrmylių (6570 km)  3300 jūrmylių (6110 km)  Varikliai (× 2) CFM International LEAP-1B Variklio gondolos diametras69,4 colio (1,76 m)
Šaltiniai: 737 MAX specifikacijaBoeing 737 Technical Information, Boeing Commercial Airplanes.Flight, Boeing Defines the 737 MAX

 Šaltiniai 

Kategorija:Boeing oro laineriai
Kategorija:Siaurafiuzeliažiai lėktuvai
Kategorija:Žemasparniai